अलीगढ़ की औद्योगिक कृषि प्रदर्शनी में 22 जनवरी-18 को इवेंट मैनेजर मनोज शर्मा ने कनिका कपूर नाइट तय की थी। गोब्रियल मोशन पिक्चर्स प्रा०लि० के प्रबंधक मनोज निवासी निधिवन कॉलोनी क्वार्सी ने बन्नादेवी थाने में लिखाई रिपोर्ट में कहा है कि 32 लाख रुपये में नेहा कक्कड़ का कार्यक्रम तय हुआ था, मगर यह रद्द हो गया। तब नुमाइश प्रशासन की सहमति पर 24.96 लाख में कनिका कपूर का कार्यक्रम तय हुआ। उनकी मैनेजर श्रुति से संपर्क किया गया। मैनेजर ने बताया कि 50 फीसद एडवांस व बाकी कार्यक्रम के दिन देना होगा।